《古意》
唐代·孟郊

荡子守边戍，佳人莫相从。去来年月多，苦愁改形容。

上山复下山，踏草成古踪。徒言采蘼芜，十度一不逢。

鉴独是明月，识志唯寒松。井桃始开花，一见悲万重。

人颜不再春，桃色有再浓。捐气入空房，无憀乍从容。

启贴理针线，非独学裁缝。手持未染彩，绣为白芙蓉。

芙蓉无染污，将以表心素。欲寄未归人，当春无信去。

无信反增愁，愁心缘陇头。愿君如陇水，冰镜水还流。

宛宛青丝线，纤纤白玉钩。玉钩不亏缺，青丝无断绝。

回还胜双手，解尽心中结。

作者简介：孟郊，(751～814)，唐代诗人。字东野。汉族，湖州武康（今浙江德清）人，祖籍平昌（今山东临邑东北），先世居洛阳（今属河南）。唐代著名诗人。现存诗歌500多首，以短篇的五言古诗最多，代表作有《游子吟》。有“诗囚”之称，又与贾岛齐名，人称“郊寒岛瘦”。元和九年，在阌乡(今河南灵宝)因病去世。张籍私谥为贞曜先生。